Čaubisi radžja
Čaubisi radžja (nepali kalba: चौबिसी राज्य Chaubisi Rajya, „24 karalystės“) – istorinis-geografinis Nepalo regionas, iki XVIII a. pabaigos buvęs nepriklausomas ir turėjęs didelę įtaką Nepalo istorijoje. Šis regionas užima Nepalo vidurinę dalį ir koncentruojasi ties Gandako upės baseinu. Žiūrint iš Katmandu, jis buvo vakaruose, todėl yra vadinama Nepalo vakarais. Regiono vakarinė geografinė riba buvo kalnuota dab. Rapti zona. Ji skyrė nuo Baisi radžja regiono. Rytuose regionas glaudėsi prie Katmandu slėnio, kuris buvo centrinis Nepalo istorijoje.